Aalborg Stiftstidende, 1841-08-21
Fædrelandet. i Hjørring, den 19de August. Siden vor sidste Beretning er, saavidt os bekjendt, intet mærkeligt Nyt passeret. J Handelen med Landets Producter skal det, efter Sigende, endnu fremdeles være flaut. Bank=Arrangementer turde muligt være den eneste Negocie, hvorved der i den sidste Tid har været en ordentlig og solid Fortjeneste, der vel nu kan betragtes som standset, da de fleste Affairer, som Landalmuen har med Banken, saavidt vides, ere overdragne, til Speculanterne, i de af disse fornylig afholdte Sognemeder. - Horizonten er nu klarere og Veiret mere stadigt. Aalborg, den 20de August. Af Hr. Prof. Tau bers nys anmeldte anden Samling af biographiske Notitser om Disciple fra Aalborg Cathedralskole fremhæve vi følgende ret interessante Personalia: Bornemann (Kield Nicolai Henrichsen) (Dimitt. Aar. 1752), fød d. 20de Marts 1735 paa Ormholt i Vensyssel, som Faderen Henrik Bornemann Kieldsen (Søn af Præsten Kield Nielsen i Sundby) eiede. Han fik Gaarden 1762. efter Faderen og blev 1776 General-Auditeur, som Egnens Beboere forkortede til General. Var ugift og mange Stykker en Original. Enhver i Verden, siger hans Herredsfoged, har sin Kjephest, og salig Generalen (beretter, han endvidere) preed paa lutter Pennefjedre, men fremforAlt paa skjaarne Penne. Af de første havde han samlet store Dynger, og blev hans Kiste ogsaa fyldt med endeel af disse, istedetfor med Høvlsvaaner, som almindeligt er Tilfældet. Overtroen skal give saadant Leie fortrinligt Værd, De staarne Pennes Tal var Legio. En Raadmand i Aal. borg brugte i 4 a 5 Aar ikke andre Penne, end de, han havde ført med sig hjem fra Ormholt, og jeg, og Andre fik ogsaa vore store Knipper, naar vi besøgte ham. Det Mærkeligste ved disse Penne var ellers, at der ei fandtes en eneste, hvorpaa Manden ei peent havde tegnet Aar og Datum, naar den var bleven skaaren eller repareret, og var det skeet ved nogen Anden, da udtrykkeligt tillige at hvem. De vare sammenknippede i chronologisk Orden. Man seer altsaa, at han i sin Eensomhed har kunnet ret godt fordrive Tiden. - Om hans Dygtighed som Jurist, hans mange og langvarige Processer, samt hans overordentlige Appetit, er ikke her Stedet at tale. Af Udvortes var han svær og stærke I Høide og Drøide søgte han forgiæves i Egnen sin Mage. Han døde d. 7de Decbr. 1796 81 Aar gammel. Frederichsen (Jens) (Dimitt. 1751), f. 1733. Død 1775. som Sognedegn til Blære og Eidrup, Vib. St. Ved at anmelde hans Dødsfald skriver Provst Celius, at han efterlod sig et Jndbo, større og bedre, end det kan ventes og pleier at findes efter en Degn, bestaaende af 8 Klædninger. hvoraf de 4 vare sorte, de 3 couleurte, en Sølvkaarde, SølvLommeuhr, Sølv Snuustobaksdaase og en temmelig Deel Bøger. Zachoun (Georg Hvas) (Dimitt. 1799), Søn af Chirurg Z paa Dronninglund, gav sig til det Militaire. Den bekymrede Møder anholdt hos Kronprinds Frederik om at faae ham fri, men Kronprindsen svarede: er der Roget ved ham, kan han og komme frem ved det Militaire, hvis ikke, skader det ei, at han vænnes til Subordination. - Rygtet beretter, at han faldt, som Officeer, i en Skærmysel med Kosakkerne. I den mod den suspenderede Bye og Herredsfoged, Overauditeur Lassen i Frederikshavn anlagte Sag, om hvis Fremme i længere Tid Jntet var hørt, erfares nu, af den beskikkede Actor, Procurator Juel, at være nedlagt Paastand om, at Tiltalte dømmes til at have sit Embede forbrudt samt til at betale Mulcter til Frederikshavns Kjøbstads Fattigvæsen til Beløb 1000 Rbd. og til den kongel. Kasse 2056 Rbd. 42 s. foruden Erstatningssummer til Beløb ca. 2300 Rbd. (Actors Jndlæg optager et Volumen af 4 Bøger Papir.) - I en mod en anden suspenderet Embedsmand, Branddirecteur paa Læsse, Overkrigscommissair Krogstad, af det Offentlige anlagt Sag, er af den beskikkede Sættedommer, By- og Herredsfoged Heiberg i Sæbe, afsagt Dom ved Underretten, hvorved Krogstad er dømt til, for bedrageligt Embedsforhold at have sit Embede forbrudt og til 3 Aars Fæstningsarbeide. Actor i Sagen var Procurator Kühnel i Sæby, Desenfor Proc. Hansen, i Frederikshavn. (Meddeelt.)